Nyeste Skilderie af Kiøbenhavn, 1814-04-26
J Følge heraf bliver den under 6 Martii 1722. givne Bevilling til at bruge det lette Band, som ved denne Anordning gjøres unødvendig, herved aldeles afskaffet. §. 9. Bekjendere af den mosaiske Religion maa ikke have nogen Synagoge, undtagen hvor de dertil have erhvervet eller herefter erhverve speciel allernaadigst Bevilling. §. 10. Ved enhver Synagoge skal ansættes en Præst, som beskikkes af Os, og som af Menigheden, skal nyde saadan Embeds Jndkomst, som Vi nærmere allernaadigst bestemme. Desuden ville Vi beskikke en øverste Præst, der skal boe i Kjøbenhavn og hvem de andre Menigheders Præster i alle Embedssager skulle være underordnede. §. 11. Jngen præstelig Forretning maa foretages af andre end de af Os saaledes beskikkede Præster, hvilke som Vore Embedsmænd skulle staae Os til Ansvar for deres Handlinger; dog skulle de, der allerede ere i Besiddelse af Ret til at udøve præstelige Forretninger ved en slig Menighed, i 3 Maaneder efter denne Vor Anordnings Bekjendtgjørelse fremdeles dertil være berettigede, men, efter saadan Tids Forløb, skal det være dem aldeles forbudet at iværksætte nogen saadan Forretning, med mindre de af Os ansættes ved nogen Synagoge, hvorom de, naar de dertil findes værdige, efter Ansøgning kunne gjøre sig Haab. 6. 12. Det skal være Pligt for Repræsentanterne eller Forstanderne for de mosaiske Religions Menigheder paa de Steder, hvor det tillades at have Synagoge, at føre eller ved dertil af Øvrigheden udnævnte Mænd at lade føre tvende ligelydende Protocoller, hvori de Fødte, Døde og Ægteviede blive antegnede ved Navn med tilføjet Datum, naar Fødselen, Dødsfaldet eller Vielsen, fandt Sted. Disse Protocoller, hvilke bør være authoriserede paa den, i §. 4, befalede Maade, skulle indrettes efter det denne Vor Anordning hostrykte Schema Litr. B. De, der føre Samme, skulle jevnligen conferere med hinanden; dog at begge Protocollerne ikke nogen Nat ere under eet og samme Tag, og tvende Gange aarligen, nemlig hver 1ste Maji og hver 1ste Nov., skulle Bøgerne forevises Øvrigheden, som ved Paaregning har at attestere, hvorvidt de stemme med hinanden. - Paa de Steder, hvor ingen Synagoge er, skal Stedets Øvrighed have er særskilt, efter Schemaet Litr. B. affattet og af Overøvrigheden authoriseret, Protocol, hvori ligeledes indføres alle de Børn, som fødes af mosaiske Religions=Bekjendere, alle Dødsfald, som indtræffe, og alle Ægteskaber, som indgaaes. §. 13. For at det i foregaaende §. befalede, nøiagtigen kan blive efterlevet, skal der gjøres Jndberetning til den der fører Protocollen, angaaende Fødsel og Dødsfald, af Forældre, efterlevende Egtefælle, eller hvem der ellers er nærmest til at foranstalte det Fornødne i Anledning af saahan Begivenhed, og, angaaende Egteskab, af den Præst, som har forrettet Vielsen. - Jndberetningen bør skee inden 24 Timer, under Mulct fra 20 til 500 Rbdlr. S. V. efter Forseelsens Beskaffenhed, og de Skyldiges Vilkaar. Naar Fødselen, Dødsfaldet eller Vielsen foregaaer paa et Sted, hvor der ikke er nogen Synagoge, og hvor Jndberetningen altsaa bør skee til Stedets Øvrighed, skal den Vedkommende være pligtig til, under lige Mulct, med første Postleilighed at anmælde saadan Begivenhed for den Menigheds Repræsentanter, hvortil de Fødte, Døde eller Ægteviede høre; hvornæst Repræsentanterne have strax at lade Saadant antegne i Menighedens Kirkebøger. §. 14. Da Vi have authoriseret en Lærebog i Religionen for Ungdommen af den mosaiske Troesbekiendelse, saa skulle alle, saavel Drenge, som Pigebørn, herefter være pligtige til, ved er offentlig Prøve at gjøre Rede for hvad de, efter denne Bogs Veiledning, have lært, og derefter høitideligen aflægge deres Troesbekiendelse, samt give Løfte om, ikke med frie Villie at handle mod de af dem erkjendte og i denne Bog foredragne Grundsætninger. §. 15. Saadan offentlig Examen maa ikke afholdes andersteds, end hvor der med allernaadigst Tilladelse haves Synagoge, og ikke af andre end den derved ansatte Præst eller de Mænd, hvilke til saadan Examens Afholdelse authoriseres igjennem Vort danske Cancellie. §. 16. Til saadan Examen, som kan afholdes. tvende Gange aarligt, nemlig den første Uge i Mai og den første Uge i November, maa ingen antages, forinden han har fyldt sit trettende Aar. §. 17. De, som ved denne Anordnings Kundgjørelse have fyldt deres fjortende Aar, eller som siden indkomme her i Landet, efter allerede at have opnaaet denne Alder, fritage Vi for at underkaste sig denne offentlige Prøve; men ellers maae herefter Bekjendere, af den mosaiske Religion ingenlunde stedes til at aflægge Eed, at indgaae Ægteskab, at indskrives som Svend i noget Laug, at vinde Borgerskab i nogen Kjøbsted, at drive nogensomhelst Næringsvei af hvad Navn nævnes kan, at indskrives iblandt de Studerendes Tal, eller som myndig at raade over deres Gods, forinden de have underkastet sig forommældte Prøve og aflagt deres Troesbekiendelse paa den foreskrevne Maade. H. 18. Den ved Synagogen ansatte Præst skal holde nøiagtig Protocol over den Ungdom, der saaledes stedes til at aflægge Troesbekiendelse. Denne Protocol, som bør authoriseres og føres i den i §. 4 befalede Maade, skal være indrettet efter det denne Forordning vedføiede Schemaa Lit. C. §. 19. Enhver, som bekjender sig til den mosaiske Religion, hvad enten han henhører til den saakaldte portugisiske eller høitydske Menighed, og som maatte attraae et længere Ophold i Vort Rige, Danmark, end det der udfordres til blot Gjennemreise, hvortil i det høieste ikkun tilstaaes en Tid af 14 Dage, skal, uden Hensyn til Kiøn eller Alder, være pligtig under Mulct fra 600 Rbdlr. til 1000 Rbdlr. S. V. efter Sagens Beskaffenhed, at indgive Ansøgning om saadant forlænget Ophold til Vort Danske Cancellie, som Vi have bemyndiget til, efter Omstændighederne at meddele slig Tilladelse paa nogle Maaneder. - Skulde den Fremmede under det ham tilstaaede Ophold, gjøre sig skyldig i utilladelig Handel, i det saakaldte Skakkerie, i Betlerie eller andet lovstridigt Forhold, skal han, foruden at tiltales og straffes efter Anordningerne, strax efter udstanden Straf, ved Politiets Foranstaltning føres ud af Landet. §. 20. Paa de Steder, hvor de mosaiske Religions-Bekjendere have særskilt Menighed, skulle Repræsentanterne eller Forstanderne være pligtige under vedbørlig Mulct at anmælde for Politiet enhver Fremmeds Ankomst til Menigheden, og paa denne Maade gaae Politiet tilhaande i dets Opsyn med slige Fremmede. Hvorefter alle Vedkommende sig allerunderdanigst have at rette. Givet i Vor Kongelige Residentsstad Kjøbenhavn, den 29de Marts 1814. Under Vor Kongelige Haand og Segl. Frederik R.